b"\n_START_ARTICLE_\nNikosia\n_START_SECTION_\nToponymi\n_START_PARAGRAPH_\nDen eldste skriftlige omtalen av Nikosia er funnet p\xc3\xa5 en leirprisme fra den assyriske kong Asarhaddon fra 762 f.Kr. Dette er en omtale av en bystat ved navn Lidir (Ledra) som var lokalisert p\xc3\xa5 stedet til dagens Nikosa. Navnet Ledra og dens variasjoner (Lidir, Ledroi) forble i bruk s\xc3\xa5 sent som 392 e.Kr. da ble skrevet av Hieronymus. Imidlertid referer hans tekst ogs\xc3\xa5 til byen som \xc2\xabLeucotheon\xc2\xbb, og tidlige kristne kilder fra denne perioden er de f\xc3\xb8rste som brukte lignende variasjoner av navnet Lefkosia (dvs. Leuteonos). Selve opprinnelsen til navnet \xc2\xabLefkosia\xc2\xbb er betraktet av forskere som en \xc2\xabtoponymisk g\xc3\xa5te\xc2\xbb. Navnet er nedtegnet i de fleste bysantinske kilder som \xc2\xabLeucousia\xc2\xbb, og det er akseptert i faglitteraturen at navnet \xc2\xabmest sannsynlig\xc2\xbb er avledet fra den greske frasen leuke ousia, \xc2\xabhvit eiendom\xc2\xbb.\n_START_SECTION_\nHistorie\n_START_PARAGRAPH_\nNikosia var en bystat kjent som Ledra eller Ledrae i oldtiden. Kongen av Ledra, Onasagoras skal ha betalt tributt til Esarhaddon av Assyria i 672 f.Kr.. Da byen mottok sin f\xc3\xb8rste kristne biskop, Trifillios, i 348 e.Kr. var navnet p\xc3\xa5 byen Lefkousia._NEWLINE_Stadig kjent som Lefkosia ble byen \xc3\xb8yas hovedstad en gang p\xc3\xa5 900-tallet. _NEWLINE_De lusignanske konger av Kypros regjerte byen fra 1192 til 1489 da \xc3\xb8ya og byen den ble en besittelse av republikken Venezia . _NEWLINE_Eksonymet \xc2\xabNikosia\xc2\xbb dukket opp med ankomsten av lusignanerne. I den frankiske epoken ekspanderte byen kulturelt og p\xc3\xa5 1400- og 1500-tallet ble det bygget en rekke palasser, kirker og klostre._NEWLINE_Det osmanske rike (muslimske tyrkere) beleiret byen i 1570, noe som kostet omtrent 20\xc2\xa0000 innbyggere livet. I 1571 ble \xc3\xb8ya og byen erobret av osmanene._NEWLINE_Menneskeskapte og naturlige katastrofer rammet byen p\xc3\xa5 1800-tallet. Tyrkerne knuste et oppr\xc3\xb8r i 1821 mot den osmanske undertrykkelsen. Kolera rammet byen i 1835 og en brann \xc3\xb8dela store deler av Nikosia i 1857. Det britiske imperium fikk kontroll med \xc3\xb8ya i 1878 og Nikosia ble hovedstad i den britiske koloni Kypros._NEWLINE_Nikosia var scene for ekstrem vold i perioden opp mot Kypros' selvstendighet i 1960. Etter det greskst\xc3\xb8ttede kuppet og den etterf\xc3\xb8lgende tyrkiske invasjonen i 1974, har byen v\xc3\xa6rt delt.\n_START_SECTION_\nAttraksjoner\n_START_PARAGRAPH_\nDet er et fjell som heter Troodos, som ogs\xc3\xa5 kalles \xc2\xabKypros' hjerte\xc2\xbb. De har ogs\xc3\xa5 en annen by, \xc2\xabgamlebyen\xc2\xbb. Gamlebyen har mur rundt seg, og i muren er det tre porter som leder inn i byen."